Vážená pani prezidentka Slovenskej republiky,

Vážený pán predseda vlády Slovenskej republiky,

Vážení poslanci Národnej rady a členovia vlády Slovenskej republiky

**Žiadosť občanov Ruskej federácie s pobytom v SR na základe povolenia na pobyt/trvalý pobyt**

My, dolupodpísaní občania Ruska, žijúci na Slovensku, ostro odsudzujeme domácu a zahraničnú politiku vedenia Ruska a jeho prezidenta Vladimíra Putina, a predovšetkým, agresiu voči Ukrajine, ktorá sa začala ešte v roku 2014 nezákonnou okupáciou Krymu, ktorej pokračovaním bola celoplošná invázia ozbrojených síl Ruskej federácie na územie Ukrajiny dňa 24. februára 2022. Vyjadrujeme plnú solidárnosť s Ukrajinou, ako aj s väčšinou členských štátov OSN, odsudzujúcich ruskú agresiu a žiadame, aby Vladimír Putin okamžite zastavil nepriateľské bojové akcie.

Vyjadrujúc našu podporu obyvateľom Ukrajiny, spolu s ďalšími ľuďmi na území Slovenska, poskytujeme Ukrajine rôznu pomoc, vrátane:

- pomoci utečencom z Ukrajiny s bývaním, dopravou, jedlom a všetkým nevyhnutným, ako aj

účasťou na distribučných a pomocných prácach ako dobrovoľníci;

- poskytovania finančnej podpory obyvateľom Ukrajiny, poskytovania peňažných darov pre potreby

utečencov a tiež darov do fondov pomoci na všetkých úrovniach;

- apelácie na svojich krajanov na sociálnych sieťach s výzvou, aby sa nečinne neprizerali a

požadovali od vedenia Ruskej federácie okamžité zastavenie agresie voči Ukrajine.

Mnohí občania Ruska žijúci na území SR by chceli viac pomáhať Ukrajine a jej občanom, vrátane aktívneho vyjadrovania svojho postoja na sociálnych sieťach, pomoci s financiami, zapojenia sa do dobrovoľníckeho hnutia na pomoc utečencom z Ukrajiny. Obávajú sa to však urobiť, pretože ich konanie môže byť kvalifikované ako porušenie ruskej legislatívy, ktoré v prípade návratu do Ruska z dôvodu neumožnenia obnovenia cestovného pasu občana Ruskej federácie povedie k prenasledovaniu ruskými orgánmi, ktoré v marci tohto roku prijali niekoľko represívnych úprav štátnej legislatívy. (viď Príloha č. 1).

Berúc do úvahy na situáciu, ktorá sa vyvinula po celoplošnej invázii ruských vojsk na Ukrajinu, niet pochýb o tom, že každý ruský občan, ktorý akýmkoľvek spôsobom pomôže ktorémukoľvek občanovi Ukrajiny alebo ukrajinského štátu, môže byť obvinený z „vlastizrady“ s použitím primeranej represálie alebo uplatnením sankcií v súlade s novými novelami Trestného zákona Ruskej federácie.

Vzhľadom na tieto okolnosti sa návšteva ruských občanov, ktorí teraz pomáhajú Ukrajine, nielen samotného Ruska, ale aj jeho konzulátu, stáva nebezpečnou, keďže územie konzulátu patrí pod ruskú jurisdikciu so všetkými z toho vyplývajúcimi dôsledkami. Takíto občania sa môžu stať obeťami provokácií zo strany zamestnancov ruského veľvyslanectva alebo im môže byť zamietnuté obnovenie cestovného pasu na základe trestného stíhania začatého z vyššie uvedených dôvodov.

Občania Ruskej federácie žijúci na Slovensku sa tak obávajú situácie, že im bude zrušené povolenie na pobyt/trvalý pobyt, prípadne nebude možné obnoviť platnosť cestovného pasu, v dôsledku čoho, v súlade s právnymi predpismi SR, im nebude možné predĺžiť povolenie na pobyt/trvalý pobyt. Následne tak občania Ruskej federácie žijúci na území SR budú nútení vrátiť sa proti svojej vôli do Ruska, kde budú čeliť represáliám.

Navyše, vzhľadom na aktuálnu situáciu, môže prítomnosť ruského občianstva medzi obyvateľmi Slovenska predstavovať potenciálne ohrozenie pokoja občianskej spoločnosti na Slovensku.

V očiach niektorých občanov, či už priamo dotknutých vojnou rozpútanou Ruskou federáciou, alebo silne sympatizujúcich s obyvateľmi Ukrajiny, je držiteľ ruského pasu predstaviteľ štátu, ktorý zaútočil na Ukrajinu. Nie je možné povedať všetkým naokolo o našej aktívnej občianskej pozícii, ľudia, ktorí nás obklopujú, nás v prvom rade vnímajú ako občanov Ruska. A čím dlhšie bude vojna trvať, čím hroznejšie veci sa v tejto nespravodlivej a zbytočnej vojne stanú obyčajným ľuďom, deťom a starým ľuďom, tým bude, miera nenávisti ku všetkému, čo súvisí s Ruskou federáciou na celom svete, silnejšia. Žiaľ, bude vznikať oprávnený hnev a nedá sa vylúčiť, že tento hnev bude namierený aj proti ľuďom, ktorí si úprimne neželajú mať žiadne väzby s ruským štátom. Vyzývame, usilovať sa o to, aby na takýto hnev, ktorý môže nastať pred očami všetkých občanov pokojného Slovenska, vrátane detí, nebol dôvod, a aby sa prejavy agresivity aspoň obmedzili na čo najmenšiu možnú mieru.

Na základe vyššie uvedeného, ​​v obave o svoje životy a životy našich detí, v snahe zvýšiť počet ľudí zapojených do procesu pomoci civilnému obyvateľstvu Ukrajiny v núdzi, ako aj v snahe o občiansky mier na území Slovenska, žiadame orgány Slovenskej republiky:

* Zvážiť na národnej úrovni možnosť priznať občanom Ruskej federácie, ktorí majú platný pobyt/trvalý pobyt na Slovensku, postavenie, ktoré by im umožňovalo slobodne sa zdržiavať na území SR bez cestovného pasu občana Ruskej federácie, ako aj poskytnúť takýmto osobám príslušný doklad potvrdzujúci tento status a nahrádzajúci na území Slovenskej republiky cestovný pas občana Ruskej federácie s možnosťou obnovenia povolenia na pobyt, aby mohol požiadať o status trvalého pobytu a štátneho občianstva Slovenskej republiky každý z nás, v lehote ustanovenej zákonom predložením takéhoto dokladu, namiesto cestovného pasu Ruskej federácie. Dokumenty tohto typu – podobné pasu, neposkytujúce svojmu držiteľovi plné práva (napríklad právo voliť a byť volený) už existujú (a existovali aj predtým) v rôznych štátoch: napríklad zelená karta v USA; „sivý pas“ v Estónsku a Lotyšsku; Nansenov pas (r. 1922 - 1938).
* V prípade, ak Slovensko nemôže prijímať rozhodnutia tohto druhu, žiadame Vás, aby ste aktívne podporili proces schválenia takéhoto rozhodnutia na úrovni Európskeho parlamentu.
* Berúc do úvahy vyššie uvedené argumenty, ako aj značné ťažkosti, ktorým už teraz čelíme pri procese výmeny cestovných pasov, a to výrazné, až šesťmesačné, predĺženie času na posúdenie ruským konzulátom v otázkach obnovenia cestovných pasov, ktorým v najbližších mesiacoch uplynie platnosť, žiadame, dočasne rozhodnúť o možnosti predĺženia uznávania cestovných pasov Ruskej federácie na území Slovenskej republiky, ktorých platnosť skončila po začatí vojenskej agresie Ruska.
* Prijať obdobné rozhodnutie, a to predĺžiť zákonné lehoty pri vybavovaní procesu zlúčenia s rodičmi pre novonarodené deti občanov Ruskej federácie žijúcich na Slovensku alebo deti, ktorých narodenie nastane v najbližších mesiacoch. Je zrejmé, že z dôvodu neumožnenia získať ruské cestovné pasy do šiestich mesiacov sa takéto deti a ich rodičia stanú porušovateľmi bez svojho zavinenia, bez možnosti ovplyvniť situáciu.

Takéto rozhodnutia umožnia všetkým ruským občanom žijúcim na Slovensku zbaviť sa tiesnivého pocitu neistoty a strachu zo straty všetkého, na čom každý z nás od presťahovania na Slovensko, pracoval. A tiež pomáhať Ukrajine v boji proti ruskej agresii a pomáhať utečencom z Ukrajiny otvorene a s plným nasadením, bez strachu o svoje životy a bezpečnosť, nakoľko dokument, ktorý nám môže nahradiť cestovný pas Ruskej federácie, umožní ruským občanom verejne vyhlásiť o úplnom prerušení väzieb s krajinou agresora.

Zdôrazňujeme, že nehovoríme o štatúte „utečenca“, ktorý je, pokiaľ vieme, pre ruských občanov v súčasnej situácii takmer nemožné získať. Samostatne tiež zdôrazňujeme, že status,o ktorý žiadame, neimplikuje žiadne osobitné peňažné plnenia, sociálne dávky alebo inú materiálnu podporu.

K Slovensku pristupujeme ako k svojmu novému domovu, v prospech ktorého chceme pracovať a prispievať k prosperite ekonomiky a blahobytu slovenskej spoločnosti v súlade s normami slovenskej legislatívy a medzinárodného práva. Úprimne milujeme Slovensko a, vo svetle aktuálnych udalostí, sa nechceme identifikovať ako občania štátu agresora. Nemáme právo čokoľvek vyžadovať, môžeme Vás len poprosiť o pomoc. Prosíme Vás, dajte nám možnosť žiť na Slovensku legálne, bez strachu o svoje životy a životy našich detí!

Podpisy občanov Ruskej federácie žijúcich v SR na základe povolenia na pobyt/trvalého pobytu.

Podpísane v (mesto) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Prílohy k žiadosti občanov Ruskej federácie s pobytom v Slovenskej republike**

**Príloha č. 1**

4. marca 2022 ruský prezident Vladimir Putin podpísal pozmeňujúce a doplňujúce návrhy k Trestnému zákonníku Ruskej federácie. Medzi pozmeňujúcimi návrhmi je:

**- čl. 207.1 Trestného zákona Ruskej federácie, ktorý stanovuje pokutu až do výšky 700 tisíc rubľov alebo obmedzenie slobody až na 3 roky za „šírenie, na pohľad, dôveryhodných správ, no vedome nepravdivých informácií o okolnostiach, ktoré ohrozujú život a bezpečnosť občanov, alebo o opatreniach prijatých na zaistenie bezpečnosti obyvateľstva“.**

**- čl. 207.2 Trestného zákona Ruskej federácie za rovnaké činy, ktoré spôsobili ujmu na zdraví alebo smrť z nedbanlivosti, stanovuje trest odňatia slobody na 3 až 5 rokov.**

**- čl. 207.3 Trestného zákona Ruskej federácie, ktorý stanovuje trest „za úmyselné šírenie nepravdivých informácií o činnosti našich ozbrojených síl v období plnenia povinností na ochranu občanov a štátu“ vo forme uloženia pokuty do výšky jeden a pol milióna rubľov alebo odňatia slobody až na tri roky a v prípade šírenia nepravdivých informácií zneužitím úradnej moci** **alebo, ak bolo uskutočnené zo zištných pohnútok, pokuta sa môže zvýšiť na 5 miliónov a trest odňatia slobody sa stanovuje od 5 do 10 rokov. V prípade, že by šírenie nepravdivých informácií „viedlo k vážnym dôsledkom“, odsúdeným podľa tohto článku bude hroziť trest odňatia slobody na 10 až 15 rokov.**

**Tieto zmeny a doplnenia sú v rozpore s článkom 10 Európskeho dohovoru o ľudských právach, ako aj článkami 19, 20.1, 21.3 Všeobecnej deklarácie ľudských práv.**

**Rovnako Generálna prokuratúra Ruskej federácie už upozornila, že „poskytovanie finančnej, materiálno-technickej, konzultačnej alebo inej pomoci cudziemu štátu, medzinárodnej alebo zahraničnej organizácii alebo ich predstaviteľom pri činnostiach namierených proti bezpečnosti Ruska“ možno považovať za vlastizradu – článok 275 Trestného zákona Ruskej federácie – „vlastizrada“, potrestá sa odňatím slobody až na 20 rokov**

**(**[**https://t.me/genprocrf/1719**](https://t.me/genprocrf/1719)[**)**](https://t.me/genprocrf/1719)/)**.**  
**Vedenie Ruskej federácie zároveň vyjadruje názor, že v dôsledku pozastavenia členstva Ruska v Rade Európy je možné zrušiť moratórium na trest smrti za obzvlášť závažné zločiny (vrátane „vlastizrady“)**

**(**<https://www.vedomosti.ru/politics/news/2022/02/26/911074-smertnoi-kazni>**).**